**MÜÜGILEPING NR 897 / 2024 T**

/19.11.2024/

**Kaupmees & Ko AS**, edaspidi "Müüja”, keda esindab volikirja alusel, piirkonna müügijuht Marit Voore ühelt poolt, ja **Riigimetsa Majandamise Keskus (RMK),** edaspidi “Ostja”, keda esindab RMK juhatuse 16. jaanuar 2024.a käskkirjaga nr 1-5/7 antud volituse alusel Sagadi metsakeskuse juhatajaHelen Luks**,** teiselt poolt, sõlmisid käesoleva kaupade müügilepingu järgnevatel tingimustel:

**Lepingus kasutatavad mõisted:**

Leping Käesolev müügileping koos kõigi sõlmitavate lisadega. Lepingu lisadeks on ka Lepingu täitmise käigus vormistatavad tellimused.

Pool Müüja või Ostja.

Pooled Müüja ja Ostja.

Kolmas isik Isik, kes ei ole Pool või Pooled.

Kaup Müüja poolt imporditav või vahendatav tooteartikkel, mida Müüja müüb Ostjale ja Ostja ostab Müüjalt.

Ostja ostupunkt Ostja allüksus, mille nimele käesoleva lepingu alusel väljastab Müüja Ostjale saateleht-arved.

Krediidilimiit Maksimaalne rahasumma mille ulatuses Ostjal võib olla Müüja ees Lepingu täitmise käigus tekkinud tasumata saateleht-arveid Ostja või Ostja ostupunkti kohta, sealhulgas tähtaegselt tasumata saateleht-arvete eest maksmisele kuuluvad viivised. Kui OstjaI on rohkem kui üks ostupunkt, kehtestatakse käesoleva lepingu alusel igale Ostja ostupunktile oma krediidilimiit.

Vääramatu jõud Pärast Lepingu sõlmimist juhtunud Pooltest sõltumatu ettenägematu olukord, nagu tulekahju, sõda, mobilisatsioon või vastava suurusega ootamatu sõjaväeteenistusse kutsumine, rekvireerimine, konfiskeerimine, valuuta- või väliskaubanduse piirangud, streik või korratused, mis ei allu Poolte kontrollile ja takistavad või teevad võimatuks Lepingust tulenevate kohustuste täitmise.

Ostja esindaja Ostjat esindav füüsiline isik või füüsilised isikud, kelle kasutuses on Ostjale väljastatud krediidi ostu-õigusega Kaupmehe kliendikaart.

Müüja esindaja mistahes Müüja töötaja, kes käsitleb antud lepingu raames aluseks olevat ostu-müügitehingut.

Ülaltoodud mõisted omavad eelpooltoodud tähendust siis, kui nad on Lepingus kirjutatud suure algustähega. Kui mõiste on kirjutatud väikese algustähega, omab ta üldtuntud tähendust.

1. **Lepingu eesmärk ja Pooltevahelise koostöö üldsätted**
   1. Lepingu eesmärk on kindlaks määrata Müüja ja Ostja vahelised konkreetsed Kauba müügitingimused ning Kauba hinna määramise kord.
   2. Ostja ostab Müüjalt Lepingu täitmise käigus Müüja sortimendis olevaid kaupu.
   3. Müüja poolt Ostjale osutatavad teenused fikseeritakse lepingu lisas 1 „Toimetustingimused”.
      1. Müüjal on õigus osutatavate teenuste hindasid muuta. Müüja teavitab Ostjat muudetavatest hindadest käesoleva lepingu osas „Poolte rekvisiidid ja allkirjad“ toodud e-posti aadressil vähemalt üks kalendrikuu enne teenuste hindade muutmist.
   4. Lisaks Lepingus kokkulepitud tingimustele juhinduvad Pooled omavahelistes suhetes seadusandlusest, headest kommetest ja äritavadest.

1. **Poolte õigused ja kohustused**
   1. Müüja on kohustatud Ostjale Lepingus kokkulepitud tingimustel Kauba üle andma.
   2. Müüja kohustub tagama Kauba säilivuse etiketile või pakendile märgitud kuupäevani, kui on täidetud transportimise ja hoidmise tingimused.
   3. Pooltel on õigus nõuda teiselt poolelt Lepinguga võetud kohustuste täitmist.
   4. Ostja on kohustatud tema poolt ostetud Kauba vastavalt tellimusele vastu võtma ja selle eest õigeaegselt tasuma.
   5. Müüjal on õigus Kauba väljastamisest Ostjale keelduda, kui Ostja ostupunktile võimaldatud krediteerimise summa (Krediidilimiit) on ületatud.
   6. Müüjal on õigus keelduda Ostjale Kauba väljastamisest ka enne Krediidilimiidi lõppemist, kui:
      1. Ostja on rikkunud Lepingust tulenevaid maksekohustusi;
      2. Müüjal tekib põhjendatud kahtlus Ostja suutlikkuses täita Lepingust tulenevaid kohustusi.
   7. Lepingu p 2.6. nimetatud juhul on Müüjal õigus seada Kauba Ostjale väljastamise tingimuseks Ostjale Lepingust tulenevate maksekohustuste tagamine Müüja poolt aktsepteeritaval viisil.
   8. Ostja esindajal on kohustus arve väljastamise hetkel esitada isikut tõendav dokument, kui Müüja esindaja seda nõuab.
   9. Kliendikaart on Müüja omand. Ostja kannab vastutust Ostjale väljastatud kliendikaardiga sooritatud ostude eest. Ostja kohustub koheselt informeerima Müüjat kliendikaardi kadumisest. Müüja ei vastuta Kolmandate isikute poolt Ostja kliendikaardiga teostatud ostude eest hetkeni, kuni Ostja on kliendikaardi kadumisest teatanud. Ostja sellekohane teade loetakse antuks, kui see on edastatud suuliselt Müüja infopunkti või telefoniside teel alltoodud Müüja numbritel. Ostja on kohustatud temale väljastatud kliendikaarti heaperemehelikult hoidma.
2. **Kauba kvaliteet**
   1. Müüja poolt Lepingu alusel müüdav Kaup peab vastama EV Tarbijakaitseseaduse ja muude tarbijakaitset, kaupade pakendamist, märgistamist jne. reguleerivate seaduste ja õigusaktide nõuetele. Müüja hüvitab kahju, mis tekib Ostjale nimetatud nõuete rikkumise tõttu.
   2. Müüja kohustub Ostjale viimase sellekohasel soovil üle andma tarnitavate Kaupade kvaliteeti tõendavate dokumentide ärakirjad või seadusega nõutud juhul kandma nõutud andmed Kaupa saatvale arvele.
3. **Kauba hind**
   1. Kauba hinna fikseerib Müüja tema poolt kehtestatavas hinnakirjas. Toodete hinnad on leitavad aadressilt [www.kaupmees.ee](http://www.kaupmees.ee). Müüja müüb Kauba Ostjale tellimuse esitamise päeval kehtiva hinnaga, mis fikseeritakse tellimuses.

1. **Taara**

* 1. Taaraks nimetatakse kaste, kaubaaluseid, vaate ja konteinereid.
  2. Ostjale väljastatud kastid, kaubaalused, vaadid, ja konteinerid kajastab Müüja Ostjale väljastataval saateleht-arvel.
  3. Taara üle peetakse koguselist ja rahalist arvestust.

**Taara tagastamine kauba kohaletoomisel:**

* 1. Iga kaubatarnega saab Ostja Müüjalt taaralehe (2 eksemplari), millel kajastatakse Ostja ettevõtte taara saldo.
  2. Tagastatav taara kogus tuleb märkida taaralehe mõlemale eksemplarile, millest üks jääb Ostjale ja teine Müüjale või märgitakse info autojuhi telefonirakendusse.
  3. Taara kreeditarve saadetakse Ostja meilile 5 tööpäeva jooksul. Digitaalse asjaajamise korral saab Ostja tagastatud taara koguste elektroonse kinnituse ja jooksva taarasaldo ülevaate e-posti aadressile kohe pärast laopoolset kinnitust taara vastuvõtul.
  4. Kui taara saldod erinevad Ostja tegelikust taara jäägist, tuleb sellest teada anda kaubatarnele järgneva 72h jooksul aadressil klienditugi@kaupmees.ee või E-R 7-17.30 ja L-P 8-14.00 tel 681 1111.
  5. Müüja ei ole kohustatud tagasi võtma purunenud ning katkist taarat ja/või taarat suuremas koguses, kui on taaralehe saldol kajastatud. Tagastamisel kontrollib autojuht taara puhtust ja õigsust kliendi juuresolekul.
  6. Kui taaralehel on kajastatud taara saldo, kuid taarat ei tagastata, tehakse iga tagastamata taaraliigi kohale märge või märgitakse vastav info autojuhi telefonirakendusse.

**Taara tagastamine kauplusladudes:**

* 1. Taara tagastamiseks palume pöörduda kaupluslao infoletti.
  2. Infosekretär kontrollib saabunud taara ja sisestab tagastatava koguse programmi.
  3. Sissetuleva ja väljamineva taara tasaarveldus tehakse ning saldo korrigeeritakse kassas.

1. **Kaupade eest tasumine**
   1. Müüja väljastab Ostjale saateleht-arve. Kauba eest tasumiseks koos Kaubaga. Ostja kohustub tasuma Müüjale saadud kaupade eest hiljemalt14 **kalendripäeva** jooksul Kauba vastuvõtmisest.
   2. Ostja maksekohustused Müüja ees loetakse täidetuks alles peale võlgu oleva summa ja kogunenud viivisesumma (vt punkt 7.1.) laekumist Müüja arveldusarvele.
   3. Maksedokumentides näidatakse ära tasumisele kuuluva arve number, kuupäev ning viitenumber.
   4. Müüja poolt Ostjale antud Krediidilimiit on alljärgnev:

|  |  |  |
| --- | --- | --- |
| Jrk nr | Ostja Ostupunkt ja aadress | Krediidilimiit (EUR) |
| 1. | Sagadi, Haljala vald, 45403, Lääne-Virumaa | 3500 |

1. **Sanktsioonid**
   1. Juhul, kui Ostja viivitab ostetud Kauba eest tasumisega üle Lepingu punkt 6.1. toodud maksetähtaja, on Müüjal õigus nõuda Ostjalt viivist 0,2% (null koma kaks protsenti) tähtaegselt tasumata summalt iga tasumisega viivitatud kalendripäeva eest. Lisaks viivisele on Ostja kohustatud hüvitama Müüjale Lepingu rikkumisega põhjustatud kahjud. Viivis ei ole progresseeruv.
   2. Lepingu mittetäitmine põhjustel, mida on tekitanud Vääramatu jõud, loetakse vabandatavaks tingimusel, et Pooled rakendavad jõupingutusi nimetatud asjaolu vältimiseks ning tingimusel, et võetakse tarvitusele kõik vajalikud meetmed Lepingu täitmiseks. Pool võib temale Lepingust tulenevate kohustuste mittetäitmist põhjendada Vääramatu jõu asjaoluga vaid juhul, kui ta on teist Poolt kirjalikult informeerinud hiljemalt järgmisel päeval arvates Vääramatu jõu asjaoludest teadasaamisest. Vääramatu jõu asjaolude ilmnemisel on Pooltel kohustus rakendada jõupingutusi nimetatud asjaolude kõrvaldamiseks. Pooltel on kohustus jätkata oma lepinguliste kohustuste täitmist hiljemalt järgmisel päeval peale Vääramatu jõu asjaolude kõrvaldamist või äralangemist.
2. **Teated**
   1. Pooled kohustuvad teineteist 3 (kolme) tööpäeva jooksul vastavast asjaolust teada saamisest informeerima, kui:
      1. selleks pädev organ on otsustanud Poole likvideerida või taotleda tema likvideerimist või maksujõuetuks tunnistamist;
      2. tema suhtes on esitatud pankrotiavaldus;
      3. ta on kuulutanud välja pankroti iseendale;
      4. tema vastu on esitatud hagiavaldus, mille rahuldamine võiks mõjutada tema võimet täita lepinguga seotud kohustusi;
      5. tema pangaarve või muu vara on arestitud;
      6. muutub tema aadress, teised rekvisiidid või seaduslik esindaja;
      7. toimuvad muud sündmused, mis võivad oluliselt mõjutada võimet täita Lepinguga võetud kohustusi.
   2. Kõik punktis 8.1. nimetatud teated esitatakse elektronposti või kirja teel.
3. **Vaidluste lahendamine**
   1. Lepingu sõlmimisel, täitmisel, muutmisel, pikendamisel ja vastutuse kohaldamisel juhinduvad Pooled Eesti Vabariigi kehtivatest seadustest ja teistest õigusaktidest.
   2. Pooled kohustuvad tegema kõik endast oleneva selleks, et lahendada vaidlusküsimused ja lahkarvamused, mis tekivad seoses Lepingu sõlmimise, täitmise, muutmise, pikendamise ja sellest tuleneva vastutuse kohaldamisega, omavaheliste läbirääkimiste teel.
   3. Kokkuleppe mittesaavutamisel on Pooltel õigus oma rikutud õiguste kaitseks pöörduda Harju Maakohtusse.
4. **Lõppsätted**
   1. Lepingus tehtavad muudatused ja täiendused on kehtivad ja Pooltele siduvad kui need on vormistatud kirjalikult Lepingu lisana, millele on alla kirjutanud mõlema Poole volitatud esindajad.
   2. Leping jõustub allakirjutamise hetkest ja on kehtiv kuni **31. detsember 2025.** Juhul, kui kumbki Pooltest ei ole Lepingu lõppemise tähtajaks teatanud teisele Poolele kirjalikult soovist Lepingut lõpetada, pikeneb Leping igal järgneval Lepingu lõppemise tähtpäeval veelkord 1 (ühe) aasta võrra.
   3. Leping kehtib ka Poolte õigusjärglaste suhtes.
   4. Lepingu Pooltel on õigus Leping üles öelda koheselt, kui:
      1. teine Pool on rikkunud Lepingu tingimusi;
      2. algatatakse teise Poole pankroti- või likvideerimise menetlus;
      3. leiavad aset muud asjaolud, mis võivad oluliselt mõjutada teise Poole võimet täita Lepinguga võetud kohustusi.
      4. Ostja ei ole kolmel järjestikusel kalendrikuul Müüjalt Kaupa ostnud.
   5. Mõlemal Poolel on õigus Leping igal ajal üles öelda, teatades sellest teisele Poolele kirjalikult ette vähemalt 30 päeva.
   6. Lepingu üles ütlemine ei mõjuta lepingust enne ülesütlemist tekkinud õiguste ja kohustuste kehtivust, samuti kokkulepet Lepingust tulenevate vaidluste lahendamise kohta.
   7. Leping on sõlmitud elektroonilises vormis ning on Poolte poolt digitaalselt allkirjastatud.
   8. Leping, selle sisu ja selle täitmise käigus teatavaks saanud teave on konfidentsiaalne ja Pooled kohustuvad seda Kolmandatele isikutele mitte avaldama ilma teise Poole nõusolekuta, kui Lepingust ei tulene teisiti, välja arvatud õigusaktidest tulenev kohustus. Konfidentsiaalsuskohustus on tähtajatu.

**Lisa nr 1. Toimetustingimused Lepingule**

1. **Kauba hind**
   1. Kauba hinna fikseerib Müüja tema poolt kehtestatavas hinnakirjas. Toimetuslao sortimendi ja hindade nägemiseks peab Ostja olema www.kaupmees.ee lehel sisse logitud.Müüja müüb Kauba Ostjale tellimuse esitamise päeval kehtiva hinnaga, mis fikseeritakse tellimuses.
   2. Müüjal on õigus muuta mistahes Kauba hinda ja Ostja krediteerimist puudutavaid kokkuleppeid, kuiMüüja poolt Ostjale väljastatud arved ei ole lepingus toodud maksetähtaja jooksul tasutud (Lepingu punkt 6.1.)
   3. Müüjal on õigus punktides 4.9, 4.10 ja 4.11 välja toodud tasusid muuta teavitades Ostjat sellest kirjalikult.
2. **Kauba kvaliteet** 
   1. Pretensioonid kauba kvaliteedi ja kvantiteedi osas tuleb esitada Müüjale **2** (kahe) tööpäeva jooksul peale Ostja- poolse saateleht-arve allakirjutamist. Hilisemad pretensioonid ei kuulu vaidlustamisele.
   2. Kui reklamatsioon laekus õigeaegselt ning on põhjendatud ja eelnevalt kooskõlastatud Müüjaga, kohustub Müüja vastava koguse ümber vahetama või koostama kreeditarve hiljemalt **5** (viie) tööpäeva jooksul pärast laekunud pretensiooni kättesaamist vastavalt kooskõlastusele.
   3. Kauba defektid, mis tekkisid Ostja süül, ei kuulu kompenseerimisele ega ümbervahetamisele.
3. **Kaupade tellimine**
   1. Ostja ja Müüja on Kaupade tellimisviisi kokku leppinud alljärgnevalt:

|  |  |  |
| --- | --- | --- |
| Ostjat teenindav kliendihaldur:  **Stella Jazõkov / +372 56822005 / stella.jazokov@kaupmees.ee** | | |
| **Ostjat teenindav Müüja kauplusladu:** | Kadaka | Kivilinna |
| **Kaupluslao aadress** | Mustamäe tee 46, Tallinn | Vesse 1, Tallinn |
| **eKaupmees:** | www.kaupmees.ee | www.kaupmees.ee |
| **Klienditugi:** | 681 1111 | 681 1111 |

* 1. Kokkulepitud Kaupade tellimispäevad ja -ajad on toodud punktis 4.12.

1. **Kaupade komplekteerimine ja üleandmine**
   1. Ostja poolt tellitud Kaubad komplekteeritakse Müüja poolt ning antakse Ostjale üle vastavalt alljärgnevas tabelis toodud kokkuleppele (kokkulepe märgitud ristiga):

|  |
| --- |
| Komplekteeritud kaupade üleandmine **Müüja kaupluslaos** |
| Komplekteeritud kaupade üleandmine **Ostja**ga kokkulepitud **toimetuskohas** |

* 1. Kaubad antakse üle ja võetakse vastu:
     1. kvaliteedi järgi vastavalt tootjatehase poolt antud sertifikaadile
     2. koguse järgi vastavalt saatedokumentidele.
  2. Kaubad loetakse Ostjale üleantuks hetkest, kui Ostja Esindaja on kinnitanud Müüja poolt esitatud saateleht-arve oma allkirjaga. Ostjal on õigus esitada 2 tööpäeva jooksul Müüjale pretensioon vastavalt punktile 2.1.
  3. Omandiõigus tarnitud kaubale läheb üle Müüjalt Ostjale pärast Müüja poolt esitatud arve täielikku tasumist Ostja poolt. Kauba juhusliku hävimise või riknemise riisiko ning hoidmise kohustus läheb Ostjale üle hetkest, mil Ostja esindaja kinnitab oma allkirjaga Müüja saateleht-arvel kauba kättesaamist.
  4. Müüjal on õigus ümardada tellitava kauba kogust täiskastini juhul, kui Ostja poolt esitatud tellimuses moodustab antud kaubaartikli kogus vähemalt 80% antud toote ploki/kasti kogusest.
  5. Kui Ostja keeldub tellitud Kauba vastuvõtmisest, on Müüjal õigus tellimuse täitmisest keelduda ning Ostja on kohustatud korvama loobumisest tingitud täiendavad kulud.
  6. Juhul kui kaup Ostja poolsel tellimusest loobumise hetkel on juba Müüja laost välja saadetud korvab Ostja Müüjale kulud vastavalt transpordifirma poolt esitatud veokulude arvestusele.
  7. Kui Ostja poolt tellitud Kaup antakse üle Ostja toimetuskohas (punkt 4.1), kohaldatakse Ostjale transporditasu. Transporditasu suurus sõltub Ostja poolt esitatud tellimuse mahust.
  8. Lepingu sõlmimise hetkel kehtiv Transporditasu hinnakiri on alljärgnev:

|  |  |  |  |
| --- | --- | --- | --- |
| **Ühekordne tellimus EUR km-ta** | **Ühekordne tellimus**  **EUR km-ga** | **Transporditasu**  **EUR km-ta** | **Transporditasu**  **EUR km-ga** |
| Alla 180 | Alla 219,60 | 8,50 | 10,37 |
| Alates 180 | Alates 219,60 | 0 | 0 |

* 1. Lepingu sõlmimise hetkel kehtiv Kandeteenuse hinnakiri on alljärgnev.

Ostjale määratud kandetasu tähis on välja toodud punktis 4.12 asuvas tabelis.

Kandetasu lisatakse automaatselt igale arvele olenemata arve suurusest.

|  |  |  |  |
| --- | --- | --- | --- |
| **Kandeteenuse tähis** | **Kandetasu** | **Kandetasu** | **Kandeteenuse kokkuleppe (Kandetasu) kirjeldus** |
| **EUR km-ta** | **EUR km-ga** |
| **0** | **0** | **0,00** | Kaupade üleandmine Ostjale toimub Kaupade mahalaadimisega **samal tasapinnal**, üleandmise kaugus **kuni 10m** mahalaadimiskohast |
| **1** | **2,50** | **3,05** | Kaupade üleandmine Ostjale toimub Kaupade mahalaadimisega **samal tasapinnal**, üleandmise kaugus **kuni 25m** mahalaadimiskohast |
| **2** | **5,00** | **6,10** | Kaupade üleandmine Ostjale toimub Kaupade mahalaadimisega **eri tasapinnal**, üleandmise kaugus **kuni 25m** mahalaadimiskohast |
| **3** | **6,67** | **8,14** | Kaupade üleandmine Ostjale toimub Kaupade mahalaadimisega **eri tasapinnal** või üleandmise kaugus **25m-50m** mahalaadimiskohast |

* 1. Miinimumtellimuse suurus ühe tarnepäeva kohta on 70 €, millele lisandub käibemaks. Väiksemaid tellimusi ei käsitleta.
  2. Ostja ja Müüja on kokku leppinud Kaupade tellimise ja üleandmise Ostja toimetuskohas alljärgnevatel tingimustel:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ostja Toimetuskoht** | | **Kandeteenuse tähis (0; 1; 2; 3)** | **Tarnepäev** | | | | | | **Tarne kellaaeg** | |
| **Nr** | **Toimetusaadress** | **E** | **T** | **K** | **N** | **R** | **L** | **Alates** | **Kuni** |
| 1. | Sagadi, Haljala vald, 45403, Lääne-Virumaa | 0 |  |  | x |  | x |  | 00.00 | 00.00 |
| 2. |  |  |  |  |  |  |  |  |  |  |

**Tellimuste edastamine:**

Järgmise päeva tarnega tellimus (T-L) tuleb edastada Kaupmehele tarnele eelneval päeval hiljemalt kell 17:00.

Esmaspäevase tarnega tellimus tuleb edastada Kaupmehele hiljemalt pühapäeval kell 14:00.

Kõik tellimused tuleb edastada tarnele eelneval päeval!

**Märkused:**

**Poolte rekvisiidid ja allkirjad**

**Müüja:**

**KAUPMEES & KO AS**

KMK nr. EE100175783

Registrikood: 10347466

Aadress: Sepise tn 7 Lasnamäe linnaosa, Tallinn Harju maakond 11415

kaupmees@kaupmees.ee

A/a EE952200221002101883

Swedbank

/allkirjastatud digitaalselt/

**/** Marit Voore **/**

**Ostja:**

RMK  
SAGADI METSAKESKUS  
  
KMK nr: EE100559901Registrikood: 70004459Aadress: Mõisa/3, Sagadi küla, Haljala vald, Lääne-Viru maakond, 45403 E-mail: sagadi@rmk.ee

/allkirjastatud digitaalselt/

**/Helen Luks/**

/ Helen Luks **/**